Lav et referat af nedenstående tekst:

Tekst:
Aalborg Zoo's nye beboer er en såkaldt sort kaiman, en del af alligatorfamilien. Den sorte kaiman er truet i naturen, da den har været udsat for et voldsomt jagttryk på grund af sit skind, der blev brugt til sko, støvler, tasker med mere. Som navnet antyder, er den ret mørk i farven, og dens krop er dækket af store, grove skæl. Det er ikke nogen lille beboer, som er flyttet ind i zoologisk have. Voksne kaimaner er ofte 3-4 meter lange, de gamle hanner kan blive over fem meter lange. Kaimanerne er ikke særligt almindelige i fangenskab. De er meget vanskelige at få til at yngle. Derfor håber Aalborg Zoo, at blive en af de få zoologiske haver på verdensplan, der får held med at yngle de sjældne krokodiller. De sorte kaimaner kan fra vinterferien og frem ses i Tropehuset, hvor dele af glasset til deres store bassin i starten vil være afskærmet for at give dyrene mulighed for at vænne sig til de nye omgivelser.

Referat:
En ny krokodille er flyttet til Nordjylland, nærmere bestemt Aalborg Zoo.